pythainlp/thai-wiki-dataset-v4 huggingface dataset:
เทศบาลเมืองบ้านหมี่

เทศบาลเมืองบ้านหมี่ เป็นเทศบาลเมืองแห่งหนึ่งในอำเภอบ้านหมี่ จังหวัดลพบุรี ครอบคลุมพื้นที่ตำบลบ้านหมี่ทั้งหมด ห่างจากเทศบาลเมืองลพบุรีไปทางเหนือประมาณ 30 กิโลเมตร มีชื่อเดิมว่า เทศบาลเมืองบ้านเซ่า พ.ศ. 2562 มีประชากรทั้งหมด 3,287 คน กับพื้นที่ขนาดน้อยเพียง 0.6763 ตารางกิโลเมตร หรือประมาณ 419 ไร่ นับว่าเป็นเทศบาลเมืองที่มีขนาดเล็กมากแห่งหนึ่งในประเทศไทย
ประวัติ.
เดิมเทศบาลเมืองบ้านหมี่ตั้งอยู่ในเขตตำบลบ้านเซ่าและตำบลโพนทองในขณะนั้น ด้วยเป็นที่ตั้งของตลาดบ้านหมี่ มีประชากรอาศัยอยู่มากแต่ขาดการดูแลรักษา สมุหเทศาภิบาลมณฑลอยุธยาจึงประชุมกับบรรดากำนัน ผู้ใหญ่บ้าน และคหบดีในท้องถิ่น ในที่ประชุมมีมติให้จัดตั้งเป็นสุขาภิบาล ต่อมากระทรวงมหาดไทยจึงประกาศจัดตั้งสุขาภิบาลท้องที่บ้านเซ่า อำเภอบ้านเซ่า จังหวัดลพบุรี เมื่อวันที่ 14 เมษายน พ.ศ. 2474 โดยคำว่า "เซ่า" หรือ "เซา" เป็นคำพวน แปลว่า "หยุดพัก" โดยตั้งตามชื่อชุมชนเดิมของชาวพวนที่อพยพมาจากเชียงขวาง ปัจจุบันอยู่ในเขตประเทศลาว
ต่อมาในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร สุขาภิบาลท้องที่บ้านเซ่ามีความเจริญขึ้นตามลำดับ ทั้งจำนวนประชากรและเศรษฐกิจ จึงมีพระราชกฤษฎีกาจัดตั้งเป็นเทศบาลเมืองบ้านเซ่า เมื่อวันที่ 10 ธันวาคม พ.ศ. 2478 ภายหลังมีพระราชกฤษฎีกาเปลี่ยนชื่อตำบลและอำเภอบ้านเซ่า เป็นตำบลและอำเภอบ้านหมี่ เมื่อวันที่ 25 กันยายน พ.ศ. 2482 หลังจากนั้นไม่นาน ก็มีพระราชกฤษฎีกาให้เปลี่ยนนามเทศบาลเป็นเทศบาลเมืองบ้านหมี่ ตามชื่ออำเภอโดยอนุโลมเมื่อวันที่ 27 พฤศจิกายน พ.ศ. 2482 โดยคำว่า "หมี่" เป็นคำพวนเช่นกัน แปลว่า "การมัดเส้นด้ายเป็นเปลาะ" ตั้งตามการประกอบอาชีพทอผ้าของชาวพวน
ที่ตั้งและอาณาเขต.
เทศบาลเมืองบ้านหมี่มีพื้นที่เพียง 0.6763 ตารางกิโลเมตร หรือประมาณ 419 ไร่ ครอบคลุมพื้นที่ของตำบลบ้านหมี่ทั้งหมด มีอาณาเขตติดต่อดังต่อไปนี้
การแบ่งเขตปกครอง.
เทศบาลเมืองบ้านหมี่แบ่งเขตปกครองออกเป็นจำนวน 7 ชุมชน ได้แก่
<templatestyles src="Div col/styles.css"/>
ประชากร.
พ.ศ. 2562 เทศบาลเมืองบ้านหมี่มีประชากรทั้งหมด 3,287 คน ส่วนใหญ่นับถือศาสนาพุทธ มีศาสนสถานในเขตเทศบาลสองแห่ง คือ วัดปฐมพานิช และวัดเชียงงา
The Mask Mirror

The Mask Mirror เป็นรายการโทรทัศน์ประเภทเกมโชว์และมิวสิกโชว์ฤดูกาลพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร ออกอากาศ 2 ช่วง คือวันที่ 15 และ 22 สิงหาคม พ.ศ. 2562 ภายหลังฤดูกาลวรรณคดีไทย ออกอากาศเป็นตอนพิเศษ 2 ตอน และวันที่ 14 พฤศจิกายน พ.ศ. 2562 - 6 กุมภาพันธ์ พ.ศ. 2563 ภายหลังฤดูกาลจักรราศี ออกอากาศเป็นฤดูกาลพิเศษ จำนวน 13 ตอน
โดยตอนพิเศษนี้จะไม่มีการแข่งขัน ซึ่งมีรูปแบบเดียวกันกับ The Mask Truce Day และ The Mask Line พราง แต่จะแตกต่างกันตรงที่จะเป็นการทายหน้ากากเก่าในรายการ โดยจะต้องทายให้ได้ว่าใครคือตัวจริงใครคือตัวปลอม
คณะกรรมการ.
รายนามของคณะกรรมการแต่ละคน มีดังนี้
โทมัส ทุคเคิล

โทมัส ทุคเคิล ([ˈtoːmas ˈtʊxl̩, – tuː-];; เกิด 29 สิงหาคม ค.ศ. 1973) เป็นผู้จัดการทีมฟุตบอลและอดีตผู้เล่นชาวเยอรมันปัจจุบันเป็นผู้จัดการทีมชาติอังกฤษ
เกียรติประวัติ.
ผู้จัดการ.
โบรุสซีอาดอร์ทมุนท์
ปารีแซ็ง-แฌร์แม็ง
เชลซี
ไบเอิร์นมิวนิก
พยัญชนะสุริยันและพยัญชนะจันทรา

ในภาษาอาหรับและภาษามอลตา พยัญชนะจะถูกแบ่งเป็นสองกลุ่ม กลุ่มแรกเรียกว่า พยัญชนะสุริยัน หรือ อักษรสุริยัน ("ḥurūf shamsiyyah") และอีกกลุ่มหนึ่งเรียกว่า พยัญชนะจันทรา หรือ อักษรจันทรา ("ḥurūf qamariyyah") โดยขึ้นอยู่กับว่าเสียงพยัญชนะนั้นกลืนเสียงของอักษร "ลาม" ("l") ในคำกำกับนาม "อัล" ("al") ที่นำหน้าอยู่หรือไม่ ในทางสัทศาสตร์ พยัญชนะสุริยันส่วนใหญ่เป็นพยัญชนะที่มีลักษณ์โคโรนัล (เสียงพยัญชนะที่มีการยกสุดปลายลิ้นหรือปลายลิ้นขึ้นจากตำแหน่งปกติ) ส่วนพยัญชนะจันทราเป็นพยัญชนะประเภทอื่น ๆ
ที่มาของชื่อพยัญชนะทั้งสองมาจากการที่คำว่า ("al-shams") ซึ่งแปลว่า "ดวงอาทิตย์" ออกเสียงว่า "อัชชัมส์" โดยมีการกลืนเสียงของอักษร "ลาม" ในขณะที่คำว่า ("al-qamar") ซึ่งแปลว่า "ดวงจันทร์" ออกเสียงว่า "อัลเกาะมัร" โดยไม่มีการกลืนเสียงของอักษร "ลาม"
กฎ.
ในภาษาอาหรับ เมื่อคำกำกับนาม "อัล" นำหน้าคำนามที่ขึ้นต้นด้วยพยัญชนะสุริยัน เสียง ของคำกำกับนาม "อัล" จะกลมกลืนเสียงไปกับพยัญชนะตัวนั้น ก่อให้เกิดการซ้ำเสียง ตัวอย่างเช่น คำที่หมายถึง "แม่น้ำไนล์" จะไม่ออกเสียงว่า "อัลนีล" แต่จะออกเสียงว่า "อันนีล" และเมื่อคำกำกับนาม "อัล" นำหน้าคำนามที่ขึ้นต้นด้วยพยัญชนะจันทรา จะไม่เกิดการกลมกลืนเสียงแต่อย่างใด
พยัญชนะสุริยันและพยัญชนะจันทราเป็นไปตามตาราง ดังนี้:
"ญีม".
ในภาษาอาหรับ อักษร "ญีม"  ออกเสียงต่างกันไปตามภูมิภาค โดยในหลายภูมิภาค อักษรนี้แทนเสียง หรือ ซึ่งเป็นพยัญชนะโคโรนัล อย่างไรก็ตาม ในภาษาอาหรับคลาสสิก อักษรนี้แทนเสียงหยุด เพดานอ่อน ก้อง ลิ้นส่วนหน้าสู่เพดานแข็ง หรือเสียงหยุด เพดานแข็ง ก้อง (การออกเสียงเป็น หรือ ยังคงปรากฏอยู่ในอียิปต์ ซูดาน และเยเมน/โอมานตอนใต้) ซึ่งไม่ใช่พยัญชนะโคโรนัล จึงถือว่า "ญีม" เป็นพยัญชนะจันทราตัวหนึ่ง
ในภาษามอลตา อักษร ซึ่งแทนเสียง ถูกจัดเป็นพยัญชนะจันทราเช่นกัน ในขณะที่อักษร ซึ่งแทนเสียง (คู่ตรงข้ามเสียงไม่ก้องของ) ถูกจัดเป็นพยัญชนะสุริยัน
อักขรวิธี.
ในภาษาเขียนจะยังคงรักษารูปสะกด อยู่ไม่ว่าจะออกเสียงอย่างไร เมื่อมีการใช้เครื่องหมายเสริมสัทอักษรแบบเต็ม อาจแสดงการกลมกลืนเสียงด้วยการเติม "ชัดดะฮ์" เหนือพยัญชนะที่ตามหลังตัว "ลาม" และอาจแสดงการไม่กลมกลืนเสียงด้วยการเติม "ซุกูน" เหนือตัว "ลาม"
ชื่อภาษาอาหรับส่วนใหญ่ที่เขียนขึ้นในสมัยใหม่ (รวมถึงชื่อบุคคลและชื่อภูมิศาสตร์ภาษาอาหรับ) ไม่เป็นไปตามกฎการกลมกลืนเสียงพยัญชนะหรือเติมชัดดะฮ์เมื่อถอดเป็นอักษรโรมันในภาษาที่เขียนด้วยอักษรโรมัน บางครั้งกฎพยัญชนะสุริยันและพยัญชนะจันทราก็ไม่ใช้ในภาษาปาก
เช่น ชื่อบุคคล ถอดเป็นอักษรโรมันว่า "Al-Rahman" แทนที่จะเป็น "Ar-Raḥmān";
ชื่อภูมิศาสตร์ ถอดเป็นอักษรโรมันว่า "Al-Jumhuriyah Al-Tunisiyah" แทนที่จะเป็น "Al-Jumhūrīyatu ’t-Tūnisīyah"
สถานีรถไฟอาเรา

สถานีรถไฟอาเรา  เป็นสถานีรถไฟที่ตั้งอยู่ ณ อาเรา รัฐปะลิส ประเทศมาเลเซีย เป็นสถานีรถไฟชานเมือง
สถานีรถไฟอาเราเป็นสถานีที่ใกล้ที่สุดสำหรับการเชื่อมต่อไปยังท่าเรือกัวลาปะลิส (Kuala Peris) ที่มีเรือด่วนผ่านไปยังท่าเรือกูอะห์บนเกาะลังกาวี
หากคุณต้องการที่เดินทางจากประเทศไทยไปยังเกาะลังกาวีโดยรถไฟ สถานีอาเราเป็นสถานีรถไฟที่เหมาะสมที่สุดสำหรับการเปลี่ยนใช้เส้นทางเรือด่วน โดยใช้เวลาประมาณ 1 ชั่วโมง 15 นาที
ผู้รักษาพระราชลัญจกรของญี่ปุ่น

ผู้รักษาพระราชลัญจกรของญี่ปุ่น หรือ สมุหพระราชลัญจกร (; โรมาจิ: "ไนไดจิง") เป็นตำแหน่งทางการบริหารที่ไม่อยู่ในตำแหน่งคณะรัฐมนตรีในรัฐบาลของ จักรวรรดิญี่ปุ่น รับผิดชอบในการรักษาพระราชลัญจกรและตราประทับของญี่ปุ่น ตำแหน่งสมัยใหม่ของผู้รักษาพระราชลัญจกรนั้นเหมือนกันกับ ไนไดจิง แค่ในนามเท่านั้นและไม่ควรสับสน ตำแหน่งถูกยกเลิกในปี ค.ศ. 1945 หลัง สงครามโลกครั้งที่สอง
ประวัติ.
ยุคเมจิ.
ตำแหน่งผู้รักษาพระราชลัญจกรในสมัยใหม่ ถูกสถาปนาขึ้นในปี ค.ศ. 1885 หลังจากที่รัฐบาลเมจิได้จัดตั้งคณะรัฐมนตรีญี่ปุ่น แต่อย่างไรก็ตาม ตำแหน่งผู้รักษาพระราชลัญจกรนั้น ได้ถูกแยกออกจากการบริหารของคณะรัฐมนตรี และให้ไปปฏิบัติหน้าที่เป็นผู้ให้คำปรึกษาส่วนพระองค์ของพระจักรพรรดิแทน นอกจากนี้ผู้รักษาพระราชลัญจกรนั้น ยังต้องรับผิดชอบในส่วนของเอกสารต่าง ๆ ของพระจักรพรรดิ เช่น พระราชหัตถเลขา พระบรมราชโองการ อีกทั้งฎีกาที่ส่งไปถวายพระจักรพรรดิและส่งไปยังศาล ก็ได้รับการรับผิดชอบจากผู้รักษาพระราชลัญจกร รวมทั้งการส่งพระราชหัตถเลขาและจดหมายตอบฎีกาที่ส่งไปถวายและไปยังศาลด้วยเช่นกัน
เมื่อสภาองคมนตรีถูกก่อตั้งขึ้นในปี ค.ศ. 1888 ผู้รักษาพระราชลัญจกรก็ยังคงมีบทบาทในการให้คำปรึกษาส่วนพระองค์ โดยระหว่างองคมนตรีกับผู้รักษาพระราชลัญจกรนั้น ผู้รักษาพระราชลัญจกรจะแตกต่างกันในด้านของความสัมพันธ์โดยตรงระหว่างพระจักรพรรดิ โดยจะได้รับความไว้วางใจเป็นพิเศษ
ในปี ค.ศ. 1907 ตำแหน่งผู้รักษาพระราชลัญจกรได้ถูกขยายขึ้นไปเป็น สำนักงานสมุหพระราชลัญจกร (; โรมาจิ: "ไนไดจิง-ฟุ") โดยมีหัวหน้าเลขานุการ 1 คน เลขานุการ 3 คน และผู้ช่วยเลขานุการ 6 คน เพื่อช่วยเหลือปริมาณงานเอกสารที่เพิ่มมากขึ้นโดยส่งผ่านไปยังตำแหน่ง เก็นโร
ยุคโชวะ.
ภายหลังจากการเริ่มเข้าสู่รัชสมัยของ สมเด็จพระจักรพรรดิฮิโระฮิโตะในปี ค.ศ. 1925 สำนักงานและตำแหน่งของผู้รักษาพระราชลัญจกรนั้น เริ่มกลายมาเป็นตำแหน่งที่มีความสำคัญมากขึ้นเรื่อย ๆ โดยมีค่าใช้จ่ายสำหรับการทำงานมาจากสำนักนายกรัฐมนตรี จากการแย่งชิงทางการเมืองภายในสภาไดเอ็ตของญี่ปุ่นนั้น ได้ช่วยส่งเสริมให้ตำแหน่งของผู้รักษาพระราชลัญจกรนั้น มีอำนาจที่มากขึ้น
สำนักงานสมุหพระราชลัญจกรได้ถูกยกเลิกอย่างเป็นทางการ เมื่อวันที่ 24 พฤศจิกายน ค.ศ. 1945 โดยตำแหน่งผู้รักษาพระราชลัญจกรได้ถูกยกเลิกไปโดยรัฐธรรมนูญฉบับใหม่ในเดือนพฤศจิกายน ค.ศ. 1946 ดังนั้น ฟุจิตะ ฮิซาโนริ จึงเป็นจางวางใหญ่คนสุดท้ายที่มีตำแหน่งเป็นผู้รักษาพระราชลัญจกร
ปัจจุบัน พระราชลัญจกรนั้นถูกเก็บรักษาไว้และอยู่ในการกำกับดูแลของ จางวางญี่ปุ่น
มาย ลิตเติ้ล โพนี่ เดอะ มูฟวี่ (ภาพยนตร์ ค.ศ. 2017)

มายลิตเติ้ลโพนี่: เดอะมูฟวี่  เป็นภาพยนตร์แอนิเมชันแนวแฟนตาซีที่เผยแพร่ในปีค.ศ.2017 มีเนื้อเรื่องตั้งฐานมาจากการ์ตูนแอนิเมชันเรื่อง "มายลิตเติ้ลโพนี่ มิตรภาพอันแสนวิเศษ" ซึ่งเป็นแฟรนชายส์ของแฮสโบร (Hasbro) กำกับโดยเจย์สัน ธีส์เซน (Jayson Thiessen) และเขียนบทโดยเมแกน แม็คคาร์ธีย์ (Meghan McCarthy) ภาพยนตร์เรื่องนี้ได้ร่วมผลิตกับออลสปาร์คพิกเจอร์สและดีเอชเอ็กซ์มีเดีย, และใช้แอนิเมชันที่ผลิตโดยตูนบลูมฮาร์โมนี. โดยฉายรอบแรกที่นครนิวยอร์กในวันที่ 24 กันยายน ค.ศ.2017, และเผยแพร่ในวันที่ 6 ตุลาคม ค.ศ.2017 ในอเมริกาเหนือโดยไลออนส์เกต และแคนาดาโดยเอนเตอร์เทนเมนต์วันฟิลม์ (Entertainment One Films) ภาพยนตร์เรื่องนี้ได้เสียงตอบรับผสมกัน และมีรายได้ทั้งหมดมากกว่า 60#เปลี่ยนทาง ล้านดอลลาร์สหรัฐทั่วโลก (ลงทุนไป 6.5 ล้านดอลลาร์สหรัฐ)
การตอบรับ.
บ็อกซ์ออฟฟิซ.
ภาพยนตร์เรื่องนี้ได้รายได้ในสหรัฐและแคนาดาประมาณ 21.9#เปลี่ยนทาง ล้านดอลลาร์สหรัฐ และรายได้ทั่วโลกประมาณ 61.3#เปลี่ยนทาง ล้านดอลลาร์สหรัฐ ซึ่งถือว่าเยอะ เมื่อเทียบกับต้นทุนแค่ $6.5 ล้าน.
ส่วนพื้นที่ที่ได้รายได้มากที่สุดนอกอเมริกาเหนือ ได้แก่ จีน อยู่ที่ 7.4#เปลี่ยนทาง ล้านดอลลาร์สหรัฐ, สหราชอาณาจักร อยู่ที่ 5#เปลี่ยนทาง ล้านดอลลาร์สหรัฐ, รัสเซีย อยู่ที่ 2.3#เปลี่ยนทาง ล้านดอลลาร์สหรัฐ และเยอรมัน อยู่ที่ 2.4#เปลี่ยนทาง ล้านดอลลาร์สหรัฐ.
คำตอบรับ.
ทางรอตเทนโทเมโทส์ ได้ให้ภาพยนตร์นี้ได้เรตติ้งไป 48% ตามความคิดเห็นทั้ง 63 อันพร้อมกับเรตติ้งเฉลี่ย 5.2/10 ส่วนทางเมทาคริติก ได้ให้คะแนนไป 39 จาก 100 โดยตั้งตามความคิดเห็นทั้ง 13 อัน และโพลล์จากCinemaScoreได้ให้ภาพยนตร์นี้ได้เกรด "A−" จากสเกล A+ ถึง F 
เคที วอลช์ (Katie Walsh) จาก "ลอสแอนเจลิสไทมส์" กล่าวถึงภาพยนตร์นี้ว่า "...ดูมีสีสัน, ดูและรู้สึกเหมือนการ์ตูนตอนเช้าวันเสาร์". ส่วนคริสตี เลโนร์ (Christy Lenore) จาก RogerEbert.com ได้ให้ดาวแค่ 1.5 จาก 4 ดาว และจอร์ช เทอร์รี (Josh Terry) จาก "Deseret News" บอกว่าผู้ปกครองควร "นำเงินไปซื้อของเล่นมายลิตเติ้ลโพนี่อันใหม่" ดีกว่าไปดูภาพยนตร์เรื่องนี้
สมจิตร บ่อทอง

สมจิตร บ่อทอง (21 มกราคม พ.ศ. 2507 —) เป็นนักร้องหมอลำชายชาวไทย มีผลงานเป็นที่โด่งดังจากเพลง "กุหลาบแดง" ซึ่งวางจำหน่ายเมื่อปี พ.ศ. 2533 และยังมีผลงานเพลงดังอื่นๆ อีกมาก อาทิ "เกี่ยวข้าวคอยนาง", "คอยน้องคืนนา", "คิดฮอดตลอดเวลา", "มักสาวส่ำน้อย", "ของฝากจากคนหลายใจ"
ประวัติ.
สมจิตร บ่อทอง มีชื่อจริงว่า "สมจิต ทองบ่อ" เกิดเมื่อวันที่ 21 มกราคม พ.ศ. 2507 ที่บ้านคำเตย ตำบลส้มผ่อ อำเภอเลิงนกทา จังหวัดยโสธร เป็นบุตรคนที่ 7 จากพี่น้องทั้งหมด 9 คน ของนายบุญทัน และนางจันทร์ ทองบ่อ สำเร็จการศึกษาชั้นมัธยมศึกษาปีที่ 5 จากโรงเรียนกุดชุมวิทยา อำเภอกุดชุม จังหวัดยโสธร
สมจิตรเริ่มเข้าสู่วงการในปี พ.ศ. 2526 กับหมอลำคณะรุ่งตะวันสีทอง ซึ่งเป็นวงดนตรีของอาจารย์บุญเลิศ พรหมชาติ ต่อมาในปี พ.ศ. 2532 ดาว บ้านดอน ได้ชักชวนสมจิตรให้เข้าเป็นศิลปินสังกัดชัวร์ออดิโอ แต่ยังคงรับงานในคณะหมอลำรุ่งตะวันสีทอง
จนกระทั่งในปี พ.ศ. 2533 ได้มาโด่งดังในเพลง "กุหลาบแดง" ซึ่งกลายเป็นเพลงประจำตัวของเขาและเป็นที่รู้จักของแฟนเพลงตั้งแต่บัดนั้นเป็นต้นมา กลายเป็นหมอลำมีชื่อเสียงในเวลานั้น รุ่นราวคราวเดียวกับ พรศักดิ์ ส่องแสง สาธิต ทองจันทร์ เฉลิมพล มาลาคำ เดือนเพ็ญ อำนวยพร ศิริพร อำไพพงษ์ จินตหรา พูนลาภ ฮันนี่ ศรีอีสาน รุ่งโรจน์ เพชรธงชัย ไก่ฟ้า ดาดวง สมโภชน์ ดวงสมพงษ์ สมหมายน้อย ดวงเจริญ พิมพา พรศิริ เป็นต้น 
หลังจากที่อยู่ในสังกัดชัวร์ออดิโอมาเป็นเวลา 8 ปี จึงได้ย้ายมาอยู่สังกัดเอ็มดีเทป ในปี พ.ศ. 2541 จนกระทั่งปี พ.ศ. 2553 เขาได้ตั้งคณะดนตรีหมอลำเป็นของตนเอง ปัจจุบันเป็นศิลปินสังกัดท็อปไลน์ ไดมอนด์
ผลงานเพลง.
อัลบั้มเดี่ยว
สังกัด ชัวร์ออดิโอ
สังกัด เอ็มดีเทป
ซิงเกิ้ล
สังกัด ท็อปไลน์ ไดมอนด์
พ.ศ. 2559
พ.ศ2566
ชุดพิเศษ & อัลบั้มพิเศษ
ผลงานร่วมกับศิลปินคนอื่น.
สังกัด เอ็มดีเทป
สังกัด ชัวร์ออดิโอ
สังกัด ท็อปไลน์มิวสิค
The Mask Line พราง

The Mask Line พราง เป็นรายการโทรทัศน์ประเภทเกมโชว์และมิวสิกโชว์ตอนพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร ออกอากาศ 2 ตอน คือวันที่ 14 และ 21 มีนาคม พ.ศ. 2562 ออกอากาศหลังฤดูกาล Line Thai
โดยตอนนี้จะไม่มีการแข่งขัน ซึ่งมีรูปแบบเดียวกันกับ The Mask Truce Day คือ ยังเป็นการทายว่าบุคคลภายใต้หน้ากากว่าเป็นใคร หลังจากถาม-ตอบและคณะกรรมการทายบุคคลภายใต้หน้ากากแล้วก็จะถอดหน้ากากทันที ครั้งละ 1 หน้ากาก
คณะกรรมการ.
รายนามของคณะกรรมการแต่ละคน มีดังนี้
ดิอินเตอร์เนชันแนล (โดตา 2)

ดิอินเตอร์เนชันแนล (ตัวย่อ: TI) เป็นการแข่งขัน"โดตา 2" ประจำปี จัดโดยผู้พัฒนาเกม วาล์วคอร์ปอเรชัน การแข่งขันประกอบด้วยผู้เข้าแข่งขัน 18 ทีม และตามด้วยซีรีส์การแข่งขันระยะยาวที่รู้จักกันในชื่อ โดตาโปรเซอร์กิต<ref name="Majors/Minors"></ref> เงินรางวัลรวมนั้นมาจากการระดมทุนโดยผู้เล่นเกมผ่านทาง "คอมเพนเดียม" ซึ่งเป็นระบบแบตเทิลพาสในเกมที่เปิดตัวเมื่อปี 2013 ผู้ชนะการแข่งขันจะได้รับเงินรางวัลมากที่สุดรวมถึงถ้วยรางวัล "เอจิสออฟแชมเปียนส์" ด้านหลังของถ้วยรางวัลจารึกด้วยชื่อของผู้ชนะ และรางวัลในเกมจะแสดงชื่อผู้เล่นทุกคนที่อยู่ที่น้ำพุของแต่ละฐาน
เพื่อให้แน่ใจว่าผู้เล่น "ดีเฟนส์ออฟดิแอนเชียนส์" (โดตา) เพียงพอที่จะเล่น "โดตา 2" และเพื่อโปรโมตเกมให้กับผู้เล่นใหม่ วาล์วได้เชิญทีมอีสปอร์ต"โดตา"ที่ประสบความสำเร็จจำนวน 16 ทีมเข้าร่วมการแข่งขัน"โดตา 2" ที่เกมส์คอมในเดือนสิงหาคม 2011 ซึ่งต่อมากลายเป็นดิอินเตอร์เนชันแนล
โรงเรียนหนองบัววิทยายน

โรงเรียนหนองบัววิทยายน (อักษรย่อ: น.บ.ว.) เป็นโรงเรียนประถมศึกษาขนาดใหญ่พิเศษประจำจังหวัดหนองบัวลำภูเปิดการเรียนการสอนตั้งแต่ชั้นอนุบาล-ประถมศึกษา-ชั้นมัธยมศึกษาตอนต้น แบบสหศึกษา สังกัดสำนักงานเขตพื้นที่การศึกษาประถมศึกษาหนองบัวลำภูเขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ และเป็นโรงเรียนที่เก่าแก่ที่สุดในจังหวัดหนองบัวลำภู ปัจจุบันมีอายุกว่า ปี
ประวัติโรงเรียนหนองบัววิทยายน.
โรงเรียนหนองบัววิทยายน เป็นโรงเรียนประถมศึกษาขนาดใหญ่พิเศษประจำจังหวัดหนองบัวลำภู ตั้งอยู่ถนนวิไสยอุดรกิจ ตำบลหนองบัว อำเภอเมืองหนองบัวลำภู จังหวัดหนองบัวลำภู ได้รับการอนุมัติให้ตั้งขึ้นเมื่อวันที่ 1 เมษายน พ.ศ. 2456 โดยอาศัยพื้นที่วัดมหาชัยเป็นสถานที่ตั้งโรงเรียน โดยใช้ศาลาการเปรียญของวัดเป็นอาคารเรียนชั่วคราว มีพระล้วน ฐิติปัญโญ เป็นครูใหญ่ นายเจียน โกมุทธพงษ์ ครูผู้สอน นักเรียน จำนวน 50 คน จนกระทั่งปี พ.ศ. 2468 ขุนวิไสยอุดรกิจ นายอำเภอหนองบัวลำภูได้ร่วมกับนายจันทร์ คำคลี่ ซึ่งดำรงตำแหน่งครูใหญ่ของโรงเรียน ได้ย้ายโรงเรียนจากวัดมหาชัยชึ่งเป็นสถานที่เดิม มาสร้างใหม่ในที่ดินแปลงปัจจุบันโดยได้ขอรับบริจาคไม้และแรงงานจากราษฎร มาปลูกสร้างอาคารเรียนจนแล้วเสร็จ ตั้งชื่อโรงเรียนว่า “โรงเรียนประจำอำเภอหนองบัวลำภู”
กระทั่งวันที่วันที่ 2 ตุลาคม พ.ศ. 2473 เสนาบดีพระองค์เจ้าธานีนิวัตร ได้ประทานนามโรงเรียนใหม่ ตามใบบอกที่ 97/2472 ว่า “ โรงเรียนหนองบัววิทยายน” และโรงเรียนได้พัฒนาเจริญรุ่งเรืองเรื่อยมา ก่อนการจัดตั้งจังหวัดหนองบัวลำภู โรงเรียนมีฐานะเป็นโรงเรียนประถมศึกษาประจำอำเภอหนองบัวลำภู จังหวัดอุดรธานี เมื่อมีพระราชบัญญัติประกาศจัดตั้งจังหวัดหนองบัวลำภู ณ วันที่ 1 ธันวาคม พ.ศ. 2536 โรงเรียนหนองบัววิทยายนจึงมีฐานะเป็นโรงเรียนประถมศึกษาประจำจังหวัดหนองบัวลำภู
ในปัจจุบันโรงเรียนหนองบัววิทยายนเปิดสอน ตั้งแต่ระดับชั้นอนุบาล ประถมศึกษา และมัธยมศึกษาตอนต้น จำนวน 45 ห้องเรียน เป็นนักเรียนประมาณ 1,706 คน ข้าราชการครูและบุคลากรทางการศึกษา 90 คน ภายใต้การนำของท่านผู้อำนวยการ นายมงกุฎ จำนงค์นิต
โทโยโทมิ คูนิมัตสึ

โทโยโทมิ คูนิมัตสึ (豊臣 国松, 1608 - 19 มิถุนายน 1615) เป็นสมาชิกของ ตระกูลโทะโยะโทะมิ หลังจากยุคเอโดะใน ศตวรรษที่ 17 คูนิมัตสึมีชื่อเสียงจากการเป็นบุตรชายของ โทะโยะโทะมิ ฮิเดะโยะริ ซึ่งเป็นบุตรชายของ โทะโยะโทะมิ ฮิเดะโยะชิ แม่ของเขาคืออนุภรรยาของฮิเดโยริ อิชา (伊茶) ในปี ค.ศ. 1615 ในระหว่าง การล้อมโอซากะ ฮิเดโยริก็พ่ายแพ้และกระทำการฆ่าตัวตายโดย เซ็ปปุกุ ในขณะที่ปราสาทของเขาถูกยึดครองโดยกองกำลังของ โทะกุงะวะ ฮิเดะทะดะ และ โทกูงาวะ อิเอยาซุ ในเวลานั้น Kunimatsu ซึ่งอายุเจ็ดขวบถูกกองกำลังโทคุงาวะถูกจับและถูกประหารชีวิตในภายหลังโดย การตัดศีรษะ
ทฤษฎีการดำรงอยู่.
ทฤษฏีและข่าวลือในญี่ปุ่นบอกว่าเขาสามารถหลบหนีผ่านอุโมงค์ลับได้แล้วโทกูงาวะก็ทำการประหารชีวิตเหยื่อล่อหรือตัวแทน (รู้จักกันในชื่ออากาเงะมูฉะ) เพื่อให้สายเลือดโทโยโทมิหมดไปอย่างเป็นทางการ. เขายังมีชีวิตอยู่ในฐานะ #เปลี่ยนทาง ผู้ก่อตั้งสาขาใหม่ของตระกูลคิโนชิตะ (ตระกูลเกิดของฮิเดโยชิ) ใน จังหวัดบุงโงะ หลังจาก ตระกูลชิมะสึ ย้ายไปอยู่ที่ แคว้นศักดินาซัตสึมะ.
บันทึก.
<templatestyles src="Reflist/styles.css" />
โรงเรียนเมืองเลย

โรงเรียนเมืองเลย (อักษรย่อ: ม.ล) เป็นโรงเรียนประถมศึกษาขนาดใหญ่ประเภทสหศึกษา เปิดสอนในระดับชั้นประถมถมศึกษาปีที่ 1-6 เป็นโรงเรียนประจำจังหวัดเลย ในสังกัดสำนักงานเขตพื้นที่การศึกษาประถมศึกษาเลยเขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ถนน มลิวรรณ ตำบลกุดป่อง อำเภอเมืองเลย จังหวัดเลย
ประวัติโรงเรียนเมืองเลย.
โรงเรียนเมืองเลย เดิมคือโรงเรียนเทศบาล 2 "วัฒนาดรุณี" 1 ใน 4 ของโรงเรียนในเขตเทศบาลเมืองเลย ในช่วงปีพุทธศักราช 2487 อาคารของโรงเรียนถูกพายุพัด สร้างความเสียหายและพังทลายจนไม่สามารถใช้เป็นอาคารเรียนได้จึงต้องไปเรียนร่วมกับโรงเรียนเทศบาล 1 ศรีสะอาด จนกระทั่งเมื่อวันที่ 16 พฤษภาคม ปีพุทธศักราช 2498 ได้รับงบประมาณสร้างอาคารเรียนใหม่ 5 ห้องเรียน จำนวน 1 หลัง บริเวณถนนพิพัฒน์มงคล อำเภอเมืองเลย จังหวัดเลยและได้ทำการก่อสร้างใหม่จนแล้วเสร็จ ครูและนักเรียนจึงย้ายมาเรียนที่โรงเรียนใหม่โดยการนำของนายเลี้ยงอิ่ม เอิบครูใหญ่ และนางอุบลวรรณ ชัยยปะ พร้อมด้วยนักเรียนจำนวน 175 คนและได้ตั้งชื่อโรงเรียนใหม่แห่งนี้ว่า โรงเรียนถนนพิพัฒน์มงคล
ปีพุทธศักราช 2500 กรมสามัญศึกษาให้ขยายโรงเรียนมัธยมสามัญขึ้นทุกอำเภอ เปิดสอนชั้นมัธยมศึกษาปีที่ 1 ถึงมัธยมศึกษาปีที่ 3 ซึ่งในส่วนของอำเภอเมืองเลยนั้นได้มอบหมายให้โรงเรียนถนนพิพัฒน์มงคล เปิดรับนักเรียนชั้นมัธยมศึกษาปีที่ 1 และเปิดรับนักเรียนทั่วไปในอำเภอเมืองเลยพร้อมกับเปลี่ยนชื่อโรงเรียนใหม่เป็น โรงเรียนเมืองเลย ตั้งแต่นั้นเป็นต้นมา
ปีพุทธศักราช 2503 มีการปรับเปลี่ยนระดับชั้นเรียนจากการสอนชั้นประถมศึกษาปีที่ 1-4 และชั้นมัธยมศึกษาปีที่ 1-3 เป็นชั้นประถมศึกษาปีที่ 1-7 ตามแผนการศึกษาแห่งชาติปีพุทธศักราช 2503
ปีพุทธศักราช 2515 มีการปรับเปลี่ยนที่ตั้งของโรงเรียนอีกครั้งเมื่อโรงเรียนสโมสรวิทยาลัยได้ยุบไปรวมกับโรงเรียนสตรีเลยและตั้งชื่อใหม่เป็นโรงเรียนเลยพิทยาคมโรงเรียนเมืองเลยจึงย้ายที่ตั้งมาอยู่แทนที่โรงเรียนสโมสรวิทยาลัย บนถนนมะลิวรรณ อำเภอเมืองเลย จังหวัดเลย ซึ่งเป็นที่ตั้งปัจจุบัน และมอบที่ตั้งเดิมบนถนนพิพัฒน์มงคลให้กับโรงเรียนอนุบาลเลย
ปีพุทธศักราช 2520 มีการปรับเปลี่ยนระดับชั้นเรียนอีกครั้งเมื่อกรมสามัญศึกษาให้งดรับนักเรียนชั้นประถมศึกษาปีที่ 7 แล้วให้เปิดสอนระดับชั้นมัธยมศึกษาปีที่ 1 แทนจำนวน 2 ห้องเรียน
ปีพุทธศักราช 2523 ย้ายสังกัดจากกรมสามัญศึกษามาสังกัดสำนักงานคณะกรรมการการประถมศึกษาแห่งชาติ เปิดสอนชั้นอนุบาล 1 ถึงชั้นประถมศึกษาปีที่ 6 ตามหลักสูตรประถมศึกษาพุทธศักราช 2521 แล้วโอนนักเรียนมัธยมศึกษาทั้งหมดให้ไปเรียนที่โรงเรียนเลยพิทยาคม
ปัจจุบันโรงเรียนเมืองเลยเป็นโรงเรียนประถมศึกษาขนาดใหญ่ประจำจังหวัดเลย เปิดสอนระดับชั้นประถมศึกษาปีที่ 1 ถึงชั้นประถมศึกษาปีที่ 6 ตั้งอยู่ที่ถนนมลิวรรณ อำเภอเมืองเลย จังหวัดเลย สังกัดสำนักงานเขตพื้นที่การศึกษาประถมศึกษาเลยเขต 1 ภายใต้การบริหารงานของผู้อำนวยการนายเดช ปาจรียานนท์ ตั้งแต่ปีพุทธศักราช2563 จนถึงปัจจุบัน
หญิงสาวแห่งอาวีญง

หญิงสาวแห่งอาวีญง  หรือชื่อเดิม ซ่องโสเภณีแห่งอาวีญง (The Brothel of Avignon) เป็นภาพวาดสีน้ำมันบนผ้าใบที่วาดโดยปาโบล ปิกาโซ ศิลปินชาวสเปนในปี ค.ศ. 1907 เป็นภาพหญิงโสเภณีเปลือยห้าคนในซ่องโสเภณีบนถนน Carrer d'Avinyó ในเมืองบาร์เซโลนา แต่ละคนอยู่ในท่าทางเก้อเขินและส่งสายตาท้าทาย ปิกัสโซไม่ได้วาดทั้งหมดตามลักษณะความเป็นหญิง แต่วาดเป็นเหลี่ยมมุม ใบหน้าหญิงสาวสามคนถูกวาดตามศิลปะแบบไอบีเรีย ในขณะที่ใบหน้าหญิงสาวสองคนด้านขวาถูกวาดให้คล้ายกับหน้ากากชาวแอฟริกา ซึ่งปิกัสโซได้รับอิทธิพลจากบรรพกาลนิยม และกล่าวว่าลักษณะดังกล่าว “ปลดปล่อยเขาจากกฎเกณฑ์ของศิลปะแบบเดิม” ภาพ "หญิงสาวแห่งอาวีญง" ได้รับการยอมรับให้เป็นหนึ่งในภาพแนวก่อนบาศกนิยม ซึ่งต่อมาปิกัสโซพัฒนาเป็นบาศกนิยม ขบวนการทางศิลปะที่ใช้รูปทรงเรขาคณิตในการสร้างสรรค์ผลงาน ปัจจุบันได้รับการจัดแสดงที่พิพิธภัณฑ์ศิลปะสมัยใหม่ในนครนิวยอร์ก
ระหว่าง ค.ศ. 1901–1904 ปิกัสโซเริ่มมีชื่อเสียงจากผลงานยุคสีน้ำเงิน ซึ่งในขณะนั้นเขาประสบภาวะซึมเศร้า และเน้นใช้สีน้ำเงินเพื่อแสดงออกถึงความทุกข์ยากสิ้นหวัง ต่อมาในปี ค.ศ. 1904 ปิกัสโซซึ่งมีสภาพจิตใจที่ดีขึ้นเริ่มหันมาใช้โทนสีชมพูเพื่อแสดงความสดใสร่าเริง เกิดเป็นยุคสีชมพู (ค.ศ. 1904–1906) ในช่วงปลายยุคนี้ ปิกัสโซศึกษาและทดลองศิลปะแนวอื่น ๆ เช่น ประติมากรรมไอบีเรีย ศิลปะโอเชียเนียและแอฟริกา จนกระทั่งในช่วงฤดูร้อน ค.ศ. 1907 หลังร่างภาพไว้หลายร้อยภาพ ปิกัสโซก็เริ่มวาด "หญิงสาวแห่งอาวีญง" ในสตูดิโอที่ปารีส โดยได้รับแรงบันดาลใจจากงานของเอลเกรโก, ปอล เซซาน และปอล โกแก็ง 
ภาพ "หญิงสาวแห่งอาวีญง" ได้รับการจัดแสดงครั้งแรกที่ Salon d'Antin ในปี ค.ศ. 1916 ในชื่อ "ซ่องโสเภณีแห่งอาวีญง" แต่ภายหลังอ็องเดร แซลมอง เพื่อนของปิกัสโซเปลี่ยนชื่อเป็น "หญิงสาวแห่งอาวีญง" เพื่อลดความอื้อฉาว ช่วงแรกผู้ชมตอบรับภาพนี้ด้วยความไม่พอใจและมองว่าผิดศีลธรรม ในหมู่ศิลปินด้วยกันมีความเห็นที่หลากหลายต่อภาพนี้ เดิมฌอร์ฌ บรักไม่ชอบภาพนี้ก่อนจะเปลี่ยนมาศึกษาและร่วมกับปิกัสโซสร้างสรรค์ผลงานแนวบาศกนิยมในภายหลัง ในขณะที่แดเนียล-เฮนรี คาห์นไวเลอร์ชื่นชอบภาพนี้มากและกล่าวว่า "หญิงสาวแห่งอาวีญง" จะเป็นจุดเริ่มต้นของศิลปะบาศกนิยม อย่างไรก็ตาม "หญิงสาวแห่งอาวีญง" ไม่ได้รับความสำคัญจนกระทั่งคริสต์ทศวรรษที่ 1920 เมื่ออ็องเดร เบรตันเผยแพร่บทความ "The Wild Men of Paris: Matisse, Picasso and Les Fauves" ในปี ค.ศ. 2007 นิตยสารนิวส์วีกตีพิมพ์บทความเกี่ยวกับภาพนี้พร้อมกับกล่าวว่า "หญิงสาวแห่งอาวีญง" เป็นผลงานที่ “ทรงอิทธิพลที่สุดในรอบ 100 ปีที่ผ่านมา” ในขณะที่ฮอลแลนด์ คอตเตอร์ นักวิจารณ์ศิลปะกล่าวในปี ค.ศ. 2011 ว่า “ปิกัสโซเปลี่ยนประวัติศาสตร์ด้วยภาพนี้ เขาแทนที่ภาพเปลือยที่ดูอ่อนโยนด้วยสิ่งมีชีวิตที่เย้ายวนและอันตราย”
ระบบภูมิคุ้มกันแบบจำเพาะ

ระบบภูมิคุ้มกันแบบจำเพาะ  หรือ ระบบภูมิคุ้มแบบปรับตัว (adaptive), ระบบภูมิคุ้มกันแบบรับมา (acquired) เป็นระบบย่อยอย่างหนึ่งของระบบภูมิคุ้มกัน ประกอบด้วยเซลล์หลายชนิดที่ทำหน้าที่แตกต่างกัน และกระบวนการต่างๆ ที่ร่วมกันเพื่อกำจัดหรือยับยั้งการเจริญเติบโตของเชื้อก่อโรค อีกระบบหนึ่งที่มีคู่กันคือระบบภูมิคุ้มกันโดยกำเนิด
ระบบภูมิคุ้มกันแบบจำเพาะมีความแตกต่างจากระบบภูมิคุ้มกันแบบดั้งเดิมหลายด้าน ด้านหนึ่งก็คือความจำเพาะ กล่าวคือระบบนี้จะสร้างภูมิคุ้มกันที่ทำงานอย่างจำเพาะเจาะจงกับเชื้อก่อโรคหรือแอนติเจนแต่ละชนิด นอกจากนี้ยังทำให้เกิดภูมิคุ้มกันที่ป้องกันได้เป็นเวลานานอีกด้วย เช่นคนที่เคยเป็นโรคติดเชื้อบางชนิด (เช่น โรคหัด) เมื่อหายแล้วจะมีภูมิคุ้มกันต่อโรคหัดไปเรื่อยๆ ภูมิคุ้มกันแบบนี้อาจคงอยู่ได้ตลอดชีวิตหรือไม่ก็ได้
แอนติบอดีซึ่งสร้างจากเซลล์บีจะล่องลอยอยู่ในกระแสเลือด และสามารถไปจับกับแอนติเจนแปลกปลอม ทำให้ยับยั้งการทำงานของแอนติเจนนั้นได้ เช่น ทำให้เชื้อก่อโรคซึ่งมีแอนติเจนนั้นๆ ไม่สามารถจับกับเซลล์ของร่างกายได้
เลอัก

เลอัก  เป็นอันเดดชนิดหนึ่งในคติชนบาหลี มีรูปลักษณ์คล้ายผีกระสือในคติชนไทยคือมีศีรษะลอยได้พร้อมกับอวัยวะภายในคือหัวใจ ปอด และตับ กล่าวกันว่าเลอักมีสามตัวเป็นชายหนึ่งและหญิงสอง พวกมันจะลอยไปหาหญิงตั้งครรภ์เพื่อดูดเลือดจากทารก
เดิมเลอักคือมนุษย์ที่ฝึกวิชาไสยเวทย์ดำและบริโภคเนื้อมนุษย์ พวกเขาเป็นบริวารของหญิงม่ายชื่อรังดา  ผู้ได้สมญาว่าราชินีแห่งเลอัก นางมีชื่อเสียงจากการประกอบพิธีกรรมไสยศาสตร์ หน้ากากของนางถูกเก็บไว้ในวิหารแห่งความตายของหมู่บ้าน เมื่อมีงานเทศกาล เธอก็จะออกมาร่วมขบวนด้วย กล่าวกันว่าเลอักคือลูกสมุนของนางรังดา
เลอักจะสิงสถิตอยู่ในป่าช้าเพื่อกินซากศพ พวกมันสามารถกลายร่างเป็นสิ่งมีชีวิตอื่นได้เช่นหมูป่าและสามารถบินไปมาได้ เลอักจะมีสภาพเป็นมนุษย์ในเวลากลางวัน หากเป็นกลางคืนพวกมันจะถอดศีรษะออกจากร่างกาย พวกมันมีเขี้ยวยาวแหลม และมีลิ้นที่ยาวกว่าปกติ ปัจจุบันชาวบาหลียังอ้างว่าการตายหรือการเจ็บป่วยบางประการเกิดขึ้นจากฝีมือของเลอัก
เมสัน เมานต์

เมสัน โทนี เมานต์ (เกิด 10 มกราคม ค.ศ. 1999) เป็นนักฟุตบอลชาวอังกฤษ ปัจจุบันในตำแหน่งกองกลางตัวรุกและกองหน้าให้แก่แมนเชสเตอร์ยูไนเต็ดในพรีเมียร์ลีก และทีมชาติอังกฤษ
เมานต์ เริ่มต้นอาชีพค้าแข้งกับเชลซี และเข้าร่วมทีมฟีแต็สเซอและดาร์บีเคาน์ตีด้วยติดต่อกันระหว่างปี ค.ศ. 2017 ถึง 2019 ในปีต่อมา เขาได้ลงเล่นให้กับทีมชุดใหญ่ของเชลซี และคว้าแชมป์ยูฟ่าแชมเปียนส์ลีก, ยูฟ่าซูเปอร์คัพ, และฟุตบอลชิงแชมป์สโมสรโลก 2021 เขาได้รับในฤดูกาล 2020–21 และ 2021–22 เมานต์เซ็นสัญญากับแมนเชสเตอร์ยูไนเต็ดในเดือนกรกฎาคม ค.ศ. 2023 ด้วยค่าตัวเริ่มต้น 55 ล้านปอนด์
เมานต์ ได้ชนะเลิศ ฟุตบอลชิงแชมป์แห่งชาติยุโรป รุ่นอายุไม่เกิน 19 ปีกับ ในปี ค.ศ. 2017 เขาลงเล่นให้กับทีมชาติชุดใหญ่ครั้งแรกในปี ค.ศ. 2019 ด้วยวัย 20 ปี และเป็นส่วนหนึ่งของทีมชาติอังกฤษในฟุตบอลชิงแชมป์แห่งชาติยุโรป 2020 และฟุตบอลโลก 2022 
ชีวิตในช่วงแรก.
เมสัน โทนี เมานต์ เกิดเมื่อวันที่ 10 มกราคม ค.ศ. 1999 ที่พอร์ตสมัท, อังกฤษ เป็นบุตรชายของนางเด็บบี้ เมานต์ และนายโทนี่ เมานต์ เมานต์สืบสายเลือดการเป็นนักเตะมาจากคุณพ่อของเขาที่เคยเล่นในระดับนอกลีกซึ่งต่อมาได้เป็นผู้ฝึกสอนของสโมสรท้องถิ่นรวมถึง สมัยที่ยังเป็นเด็กเขาเคยเล่นให้ บอร์ฮันท์ โรเวอร์ส กับ ยูไนเต็ด เซอร์วิส พอร์ทสมัธ ใน ค.ศ. 2003 ในวัยเพียง 4 ขวบเขาได้โอกาสซ้อมกับสถาบันของทั้งพอร์ทสมัธและเชลซี ที่ละ 1 วัน ก่อนที่สุดท้ายเขาจะเลือกเข้าสถาบันของเชลซีใน ค.ศ. 2005
บารง

บาโรงัน  หรือ บารง  เป็นเจตะชนิดหนึ่งในคติชนบาหลี มีรูปลักษณ์คล้ายเสือ เป็นราชันแห่งวิญญาณและเป็นตัวแทนแห่งความดี บารงเป็นศัตรูกับนางรังดา ราชินีแห่งความชั่วและเป็นมารดาแห่งวิญญาณทั้งมวลตามคติชนบาหลี ด้วยคติดังกล่าวได้กลายเป็นการแสดงระบำบารง การร่ายรำนี้แสดงถึงการต่อสู้กันระหว่างบารงกับรังดา เป็นสัญลักษณ์ของการต่อสู้ชั่วนิรันดร์ระหว่างกับความดีและความชั่ว
คำว่า "บาโรงัน" มาจากคำว่า "บะฮ์รวง"  ซึ่งตรงกับคำว่า "เบอรวง" (ในภาษาอินโดนีเซียปัจจุบัน แปลว่า "หมี" อันเป็นตัวแทนของวิญญาณดีในฐานะสัตว์พิทักษ์ป่า
คติการนับถือบารงมีมาแต่เมื่อไรนั้นไม่เป็นที่ทราบ เบื้องต้นเชื่อว่ามาจากการนับถือผีเพราะเชื่อในพลังเหนือธรรมชาติของสัตว์ ก่อนที่ศาสนาฮินดูจะเข้ามาแทนที่
โชจิโร อีดะ

โชจิโร อีดะ (8 สิงหาคม ค.ศ. 1888 – 23 มกราคม ค.ศ. 1980) เป็นนายพลกองทัพบกจักรวรรดิญี่ปุ่นในสงครามโลกครั้งที่สอง
ประวัติ.
อีดะเป็นคนท้องถิ่นจังหวัดยามางูจิ และสำเร็จการศึกษารุ่นที่ 20 ของโรงเรียนกองทัพจักรวรรดิญี่ปุ่นในปี ค.ศ. 1908 และรุ่นที่ 27 ของวิทยาลัยการทัพบกในเดือนธันวาคม ค.ศ. 1915 อีดะได้รับการเลื่อนยศเป็นร้อยเอกในเดือนธันวาคม ค.ศ. 1918 เขาเข้าร่วมในกองกำลังรบนอกประเทศญี่ปุ่นสำหรับการแทรกแซงไซบีเรียเพื่อต่อต้านกองกำลังบอลเชวิค โดยสนับสนุนกองกำลังรัสเซียขาวในประเทศรัสเซีย
หลังจากรับราชการในตำแหน่งผู้ปกครองที่หลากหลายภายในกองเสนาธิการกองทัพจักรวรรดิญี่ปุ่น รวมถึงงานที่น่าเบื่อในฐานะอาจารย์ที่โรงเรียนทหารราบตั้งแต่ปี ค.ศ. 1932 ถึง 1934 อีดะได้รับการแต่งตั้งเป็นผู้บัญชาการกรมทหารองครักษ์ที่ 4 ตั้งแต่ปี ค.ศ. 1934 ถึง ค.ศ. 1935 และเขาได้เป็นเสนาธิการทหารบกคนต่อมาของกรมทหารองครักษ์ที่ 4 ตั้งแต่ปี ค.ศ. 1935 ถึง ค.ศ. 1937
ด้วยการเริ่มต้นของสงครามจีน–ญี่ปุ่นครั้งที่สอง อีดะกลายเป็นเสนาธิการทหารบกของกองทัพญี่ปุ่นที่ 1 ในประเทศจีนเมื่อปี ค.ศ. 1938 และเขาได้รับการเลื่อนยศเป็นพลโทในเดือนสิงหาคม ค.ศ. 1939 เขาได้รับมอบหมายให้เป็นผู้บังคับบัญชากองทัพไต้หวันแห่งประเทศญี่ปุ่นตั้งแต่ปี ค.ศ. 1938 ถึง 1939 เขากลับไปยังกองทหารองครักษ์จักรพรรดิในฐานะผู้บัญชาการ และดำรงตำแหน่งจนถึง ค.ศ. 1941
ด้วยการเริ่มต้นของสงครามแปซิฟิก อีดะถูกย้ายไปยังทางใต้เพื่อบัญชาการกองทัพญี่ปุ่นที่ 25 ในการยึดครองอินโดจีนของฝรั่งเศสโดยญี่ปุ่นเมื่อปี ค.ศ. 1941 เขาได้ก่อตั้งสำนักงานใหญ่ในไซ่ง่อนและเตรียมพร้อมสำหรับการบุกครองประเทศไทย ในเดือนธันวาคม ค.ศ. 1941 อีดะได้เข้าบัญชาการกองทัพญี่ปุ่นที่ 15 ที่เพิ่งจัดตั้งใหม่ ประกอบด้วยกองพลกองทัพบกจักรวรรดิญี่ปุ่นที่ 33 และกองพลกองทัพบกจักรวรรดิญี่ปุ่นที่ 55 เริ่มตั้งแต่วันที่ 8 ธันวาคม กองกำลังของเขาเอาชนะการต่อต้านไทยได้อย่างง่ายดาย และบังคับให้ไทยเข้าสู่สนธิสัญญาป้องกันร่วมกับญี่ปุ่น ส่วนวันที่ 20 มกราคม ค.ศ. 1942 กองพลของอีดะได้เข้าสู่ประเทศพม่า ในระหว่างการเริ่มต้นของการทัพพม่าที่ประสบความสำเร็จอย่างสูง
พลทหาร 35,000 คนของอีดะเอาชนะกองกำลังของอังกฤษได้อย่างรวดเร็วแม้จะมีภูมิประเทศที่ไม่เอื้ออำนวยและเสบียงจำกัด ในวันที่ 8 มีนาคม อีดะได้ยึดร่างกุ้ง ทำการตัดถนนพม่าและแยกจีนออก ภายในเดือนพฤษภาคม กองกำลังอังกฤษและจีนในพม่าถูกส่งกลับไปยังอินเดียและจีนด้วยการบาดเจ็บล้มตายราว 30,000 คน เทียบกับความสูญเสียของญี่ปุ่นที่มีตัวเลขเพียง 7,000 คน
เมื่อครั้งเรียกกลับสู่ประเทศญี่ปุ่นในปี ค.ศ. 1943 อีดะได้รับมอบหมายสู่หน่วยบัญชาการรักษาทั่วไป ส่วนในปี ค.ศ. 1944 เขาได้เป็นผู้บัญชาการทหารแห่งกองทัพเขตภาคกลาง แล้วออกจากราชการทหารในปีเดียวกัน
อย่างไรก็ตาม ในปี ค.ศ. 1945 อีดะได้รับการเรียกคืนกลับมารับราชการเพื่อบัญชาการกองทัพญี่ปุ่นที่ 30 ในประเทศแมนจูก่อนการรุกรานของสหภาพโซเวียต จากนั้น เขาถูกจับโดยกองทัพแดงและถูกจับเป็นเชลยศึกในสหภาพโซเวียตตั้งแต่ปี ค.ศ. 1945 ถึง 1950 ทั้งนี้ อีดะเสียชีวิตในโตเกียวเมื่อวันที่ 23 มกราคม ค.ศ. 1980
หมายเหตุ.
<templatestyles src="Reflist/styles.css" />
คำสัตย์ปฏิญาณเข้ารับตำแหน่งของประธานาธิบดีสหรัฐ

คำสัตย์ปฏิญาณเข้ารับตำแหน่งของประธานาธิบดีสหรัฐ  เป็นคำสัตย์ปฏิญาณหรือคำยืนยันที่ประธานาธิบดีสหรัฐกล่าวไว้หลังจากรับตำแหน่งประธานาธิบดี แต่ยังไม่ปฏิบัติหน้าที่ใด ๆ ถ้อยคำของคำสัตย์ปฏิญาณระบุไว้ในหมวด 2 มาตรา 1 ข้อ 8 ของรัฐธรรมนูญสหรัฐ
หนึ่งในสองของข้อ "คำสัตย์ปฏิญาณหรือคำยืนยัน" ที่จริงแล้วเป็นเพียงการระบุคำที่ต้องพูด แต่หมวด 6 ข้อ 3 ต้องการให้บุคคลที่ระบุไว้ในนั้น "ผูกมัดโดยคำสัตย์ปฏิญาณหรือคำยืนยันเพื่อสนับสนุนรัฐธรรมนูญนี้" ในทางตรงกันข้าม คำสัตย์ปฏิญาณต้องการมากกว่าคำสาบานทั่วไปและความจงรักภักดี ข้อนี้ทำให้ประธานาธิบดีคนใหม่ต้องสาบานหรือยืนยันว่าเขา "จะพยายามอย่างสุดความสามารถเพื่อปกปักรักษา คุ้มครอง และปกป้องรัฐธรรมนูญสหรัฐ"
ข้อความ.
ก่อนที่จะเข้าสู่การรับตำแหน่ง เขาจะต้องทำตามคำสัตย์ปฏิญาณหรือคำยืนยันต่อไปนี้:
<templatestyles src="แม่แบบ:คำพูด/style.css" />—"ข้าพเจ้า (ชื่อ) ขอให้คำสาบาน (หรือยืนยัน) อย่างจริงจังว่า จะปฏิบัติหน้าที่ในตำแหน่งประธานาธิบดีสหรัฐอย่างซื่อสัตย์ และจะพยายามอย่างสุดความสามารถเพื่อปกปักรักษา คุ้มครอง และปกป้องรัฐธรรมนูญสหรัฐ [ขอพระเจ้าทรงโปรด]"
การใช้คัมภีร์ไบเบิล.
ตามแบบแผนนั้น ประธานาธิบดียกมือขวาขึ้นแล้ววางมือซ้ายไว้บนคัมภีร์ไบเบิลหรือหนังสืออื่น ๆ ขณะกล่าวคำสัตย์ปฏิญาณเข้ารับตำแหน่ง ใน ค.ศ. 1789 จอร์จ วอชิงตันกล่าวคำสัตย์ปฏิญาณเข้ารับตำแหน่งกับแท่นบูชาพระคัมภีร์ที่ยืมมาจากเซนต์จอห์นลอดจ์เลขที่ 1ในนิวยอร์ก และเขาจูบพระคัมภีร์หลังจากนั้น ประธานาธิบดีต่อจากนั้นและรวมถึง แฮร์รี เอส. ทรูแมน ได้ปฏิบัติตามด้วย ดไวต์ ดี. ไอเซนฮาวร์ เป็นผู้สิ้นสุดประเพณีนี้ใน ค.ศ. 1953 เมื่อเขากล่าวคำอธิษฐานแทนที่จะจูบพระคัมภีร์
ธีโอดอร์ รูสเวลต์ ไม่ได้ใช้พระคัมภีร์ในการกล่าวคำสัตย์ปฏิญาณ เมื่อ ค.ศ. 1901 ทั้งจอห์น ควินซี แอดัมส์ และแฟรงกลิน เพียร์ซ สาบานด้วยหนังสือกฎหมายด้วยความตั้งใจที่จะสาบานต่อรัฐธรรมนูญ ลินดอน บี. จอห์นสัน สาบานด้วยตำราสวดมนต์ของโรมันคาทอลิกบนแอร์ฟอร์ซวัน แฮร์รี ทรูแมน, ดไวต์ ไอเซนฮาวร์ , ริชาร์ด นิกสัน, จอร์จ เอช. ดับเบิลยู. บุช, บารัก โอบามา และดอนัลด์ ทรัมป์ แต่ละคนสาบานด้วยพระคัมภีร์สองเล่ม
พิธิวัตต์ สุขจิตธรรมกุล

พิธิวัต สุขจิตธรรมกุล (เกิด 1 กุมภาพันธ์ พ.ศ. 2538) เป็นนักฟุตบอลชาวไทย เล่นในตำแหน่งกองกลางตัวรับ ปัจจุบันได้ลงเล่นให้กับบุรีรัมย์ ยูไนเต็ด ในไทยลีก
ประวัติส่วนตัว.
พิธิวัต เกิดวันที่ 1 กุมภาพันธ์ 2538 เริ่มต้นการฝึกฝนศาสตร์ลูกหนังเมื่อปี 2010 จากเจเอ็มจี อะคาเดมี ซึ่งเป็นสถานเพาะบ่มวิชาลูกหนังชื่อดังของโลก จากประเทศฝรั่งเศส ที่มาเปิดอยู่ในเมืองไทย ก่อนที่ปี 2013 “เต้” พิธิวัตต์ จะถูกดึงตัวเข้าสู่เมืองทอง ยูไนเต็ด ทว่าไม่มีโอกาสได้ลงสนาม ทำให้ฤดูกาล 2015/16 ต้องย้ายไปร่วมทัพบีอีซี เทโรศาสน ที่นี่เองเด็กหนุ่มจากจังหวัดระยอง ได้เริ่มโชว์ผลงานเป็นที่ประจักษ์ลงสนามช่วยทีมไป 25 เกม ยิง 2 ประตู
ก่อนที่จะเป็น เชียงราย ยูไนเต็ด คว้าตัวไปเป็นกำลังหลักเริ่มตั้งแต่ฤดูกาล 2016/17 จนถึงกลางฤดูกาล 2021/22 ตลอดกว่า 6 ฤดูกาล ลงสนามช่วยทีมทุกรายการไป 206 เกม ยิง 14 ประตู แอสซิส 14 ประตู ช่วยทีมจากแดนเหนือคว้าแชมป์มาได้ 6 โทรฟี่ พร้อมกับเป็นนักเตะยอดเยี่ยมในปี 2019 อีกด้วย
จากนั้นกลางฤดูกาล 2021/22 กลางรับพลังไดนาโม ได้โยกมาอยู่กับบีจี ปทุม ยูไนเต็ด ก่อนจะรับใช้ทีมจนถึงฤดูกาล 2023/24 ลงสนามไปทุกรายการ 71 เกม ยิง 2 ประตู กับ 7 แอสซิส คว้า 2 แชมป์กับทีม ก่อนจะเป็น “ปราสาทสายฟ้า” บุรีรัมย์ ยูไนเต็ด คว้าตัวมาร่วมทัพ เพื่อเสริมความเหนียวแน่นในแดนกลาง ก่อนเริ่มฤดูกาล 2024/25
ทั้งนี้ พิธิวัตต์ สุขจิตธรรมกุล ถือเป็นนักเตะดีกรีทีมชาติไทย อีกหนึ่งคน ซึ่งติดทีมชาติชุดใหญ่ มาตั้งแต่ปี 2019 จนถึงปัจจุบัน
ทีมชาติ.
ในเดือนสิงหาคม พ.ศ. 2560 พิธิวัตได้เหรีญทองในการแข่งขันฟุตบอลในซีเกมส์ 2017 กับทีมชาติไทยรุ่นอายุไม่เกิน 23 ปี
เทศบาลตำบลร่วมจิต

ร่วมจิต เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลร่วมจิต ในอำเภอท่าปลา จังหวัดอุตรดิตถ์ ซึ่งครอบคลุมพื้นที่หมู่ 1,4 และบางส่วนของหมู่ 2,3,10,11 เดิมมีฐานะเป็นสุขาภิบาลร่วมจิตจัดตั้งขึ้นใน พ.ศ. 2526 แล้วจึงยกฐานะขึ้นเป็นเทศบาลตำบลใน พ.ศ. 2542 ด้วยผลของกฎหมาย นับเป็นเทศบาลตำบลแห่งที่ 2 ของอำเภอท่าปลา ที่จัดตั้งขึ้นพร้อมกันกับเทศบาลตำบลท่าปลา ปัจจุบันเทศบาลตำบลร่วมจิตมีประชากร 3,434 คน ตั้งอยู่ทางตะวันตกเฉียงใต้ของอำเภอท่าปลา อยู่ห่างจากตัวจังหวัดอุตรดิตถ์เป็นระยะทาง 29 กิโลเมตร
เทศบาลตำบลร่วมจิต มีขนาดตัวเมืองใหญ่และมีความเจริญกว่าตัวอำเภอท่าปลามาก เป็นศูนย์กลางทางเศรษฐกิจที่สำคัญแห่งหนึ่งของอำเภอท่าปลา เป็นที่ตั้งของธนาคารออมสิน สาขาอำเภอท่าปลา, ธนาคารเพื่อการเกษตรและสหกรณ์การเกษตรอำเภอท่าปลา การไฟฟ้าส่วนภูมิภาคอำเภอท่าปลา สหกรณ์การเกษตรอำเภอท่าปลา (สหกรณ์การเกษตรนิคมฯลำน้ำน่าน) นอกจากนี้ยังมีที่ทำการไปรษณีย์ร่วมจิต ซึ่งใช้รหัสไปรษณีย์แยกกันกับไปรษณีย์ท่าปลา ส่วนสภาพสังคมมีโรงเรียนทั้งหมดสามแห่ง ได้แก่ โรงเรียนอนุบาลอำเภอท่าปลา โรงเรียนร่วมจิตวิเทศศึกษา และโรงเรียนนิคมสร้างตนเองลําน้ำน่านสงเคราะห์ 3 ด้านสาธารณสุขนั้นมีโรงพยาบาลส่งเสริมสุขภาพตำบลร่วมจิต และโรงพยาบาลท่าปลาตั้งอยู่ห่างจากเขตพื้นที่เทศบาลไปอีกประมาณ 11 กิโลเมตร
เอ็มบอมเบ

เอ็มบอมเบ  เป็นยานรบหุ้มเกราะความคล่องตัวสูง ป้องกันทุ่นระเบิด ที่ผลิตโดยพาราเมาต์กรุปจากประเทศแอฟริกาใต้ ซึ่งได้รับการเปิดตัวในปี ค.ศ. 2010 ทั้งนี้ "เอ็มบอมเบ" ได้รับการตั้งชื่อตามนักรบแอฟริกัน
ข้อมูลจำเพาะของยานพาหนะ.
น้ำหนักที่ไม่ได้รับภาระของเอ็มบอมเบคือ 16 ตัน ส่วนน้ำหนักพร้อมรบสูงสุดคือ 27 ตันโดยมีลูกเรือ 11 นาย มันขับเคลื่อนหกล้อสำหรับใช้กับภูมิประเทศที่แตกต่างกัน มีความเร็วสูงสุดคือ 100 กม./ชม. ช่วงของมันคือ 700 กม.
เอ็มบอมเบมีเครื่องยนต์ดีเซลคัมมินส์ ไอเอสบีอี4 ที่ 300 กิโลวัตต์ และระบบเกียร์อัตโนมัติอัลลิสัน 6 สปีด
เกราะ.
ตัวถังเอ็มบอมเบตรงตามมาตรฐานสตาแนก 4569 ระดับ 4 ซึ่งหมายความว่ายานพาหนะสามารถทนการระเบิดทีเอ็นที 10 กิโลกรัมภายใต้ตัวถังหรือสถานีล้อใด ๆ ตามมาตรฐาน เอ็มบอมเบสามารถปกป้องลูกเรือของตนจากอาร์พีจี ในขณะที่หน่วยที่นำมาประกอบเพิ่มเติมป้องกันระเบิดแสวงเครื่อง ทีเอ็นทีสูงสุด 50 กิโลกรัมที่ 5 เมตร
อาวุธยุทธภัณฑ์.
เอ็มบอมเบติดอาวุธด้วยปืนกลหนัก หรือปืนใหญ่อัตโนมัติ นอกจากนี้ เอ็มบอมเบสามารถติดตั้งอุปกรณ์มองกลางวันและกลางคืน
ฟังก์ชัน.
เอ็มบอมเบสามารถกำหนดให้เป็นรถลำเลียงพลหุ้มเกราะ, ยานรบ, ยานพาหนะบัญชาการ หรือรถพยาบาล
อี ย็อง-แร

อี ย็อง-แร (ฮันกึล: 이용래; ฮันจา: 李容來; เกิดวันที่ 17 เมษายน พ.ศ. 2529) เป็นนักฟุตบอลชาวเกาหลีใต้ เล่นในตำแหน่งกองกลางตัวรับ ซึ่งเขาสามารถเล่นในตำแหน่งเซ็นเตอร์แบ็ก ได้ โดยปัจจุบันได้ลงเล่นให้กับแทกู ในอดีตนั้นเขาเคยเล่นให้กับเชียงราย ยูไนเต็ด ในไทยลีก
เกษรา วัฒนสังข์

เกษรา วัฒนสังข์ ชื่อเล่น ใบเฟิร์น,เฟิร์น เป็นนักแสดง และนางแบบชาวไทยในสังกัดช่อง 7 เอชดี เป็นผู้ครองตำแหน่งไทยซุปเปอร์โมเดลคอนเทสต์ 2018
ประวัติ.
เกษรา วัฒนสังข์ (ชื่อเล่น ใบเฟิร์น,เฟิร์น) เกิดที่จังหวัดนนทบุรี เป็นนางแบบ นักแสดง และเป็นผู้ครองตำแหน่งรางวัลชนะเลิศ เวทีการประกวดไทยซุปเปอร์โมเดลคอนเทสต์ 2018 จากการประกวดรอบตัดสินเมื่อวันที่ 30 มีนาคม พ.ศ. 2561 ณ ห้องบางกอกคอนเวนชันเซ็นเตอร์ ศูนย์การค้าเซ็นทรัลพลาซา ลาดพร้าว ปัจจุบันเกษรากำลังศึกษาปริญญาตรี มหาวิทยาลัยราชภัฏสวนสุนันทาสาขาการจัดการอุตสาหกรรมท่องเที่ยวและบริการ
เกษราเริ่มเข้าสู่วงการบันเทิงไทยได้รับโอกาสเข้าร่วมการประกวดจากเวทีการประกวดไทยซุปเปอร์โมเดลคอนเทสต์ 2018 พร้อมได้รับรางวัลพิเศษอีก 2 ตำแหน่ง ได้แก่ รางวัลโฟโตจินิค โมเดล และ รางวัลสาวมั่นใจ ใส่ใจสุขภาพ และเงินสดรางวัล 5 แสนบาท เมื่อวันที่ 30 มีนาคม พ.ศ. 2561 เมื่อในปี 2561 เกษราได้ลงนามสัญญาเป็นนักแสดงในสังกัดสถานีช่อง 7 เอชดีปัจจุบัน
เมื่อในปี 2562 เกษรามีผลงานละครเรื่อง สี่ไม้คาน และเป็นที่รู้จักกันในบทบาท โฉมเฉิดฉาย ได้รับโอกาสร่วมแสดงละครเรื่องนี้และเป็นการพลิกบทบาทเป็นนางร้ายชิมลางละครเรื่องแรกขณะที่รอออกอากาศ
อีวาน เปตรอฟสกี

อีวาน กอร์กีวิช เปตรอฟสกี  เป็นนักคณิตศาสตร์ชาวสหภาพโซเวียตที่ศึกษาเกี่ยวกับสมการเชิงอนุพันธ์ย่อย เปตรอฟสกีมีส่วนร่วมสำคัญในการแก้ปัญหาของฮิลเบิร์ทข้อที่สิบเก้าและสิบหก และค้นพบ นอกจากนี้เขายังศึกษาเกี่ยวกับทฤษฎีของปัญหาเงื่อนไขขอบ ความน่าจะเป็น และทอพอโลยีของเส้นโค้งพีชคณิตและผิวพีชคณิต
ประวัติ.
เปตรอฟสกีเกิดและเติบโตที่เมืองเซฟสค์  ในแคว้นเบรียนสค์  ในตระกูลพ่อค้าที่เป็นที่นับถือในเมือง เขาเข้าเรียนในโรงเรียนที่ตระกูลของเขามีส่วนร่วมสบทบทุนก่อสร้าง ผลการเรียนของเปตรอฟสกีอยู่ในเกณฑ์ดีมากในทุกวิชา แม้ว่าวิชาที่เขาชื่นชอบในตอนนั้นคือวิชาเคมี และวิชาคณิตศาสตร์จะอ่อนกว่าวิชาอื่น ๆ ก็ตามเนื่องจากคุณภาพของครูผู้สอน เปตรอฟสกีเข้าศึกษาวิชาเคมีและชีววิทยาที่มหาวิทยาลัยมอสโกใน ค.ศ. 1917 อย่างไรก็ตาม การปฏิวัติรัสเซียเริ่มต้นขึ้นก่อนที่เขาจะได้เข้าเรียน เขาจึงตัดสินใจเดินทางกลับเซฟสค์ ก่อนที่ครอบครัวของเขาจะอพยพย้ายไปยังเมืองแยลือซาแวตฮรัด (เมืองนี้เปลี่ยนชื่อหลายครั้งจนกระทั่งใช้ชื่อกรอปึวนึตสกึยในปัจจุบัน) ในประเทศยูเครน
ที่เยลิซาเวตฮรัต เปตรอฟสกีเข้าเรียนวิศวกรรมเครื่องกล และค้นพบว่าเมื่อเขาพยายามอ่านตำราทฤษฎีกลศาสตร์ซึ่งแต่งโดย ความรู้คณิตศาสตร์ของเขาไม่ดีพอที่จะเข้าใจทฤษฎีในตำรานั้นได้ เปตรอฟสกีจึงเริ่มค้นหาตำราคณิตศาสตร์เพื่อปรับพื้นฐานตนเอง อย่างไรก็ตาม เขาได้พบตำราของ ซึ่งทำให้เขาประทับใจมากจนตัดสินใจเปลี่ยนมาศึกษาวิชาคณิตศาสตร์แทน เมื่อสถานการณ์การปฏิวัติและสงครามกลางเมืองสงบลง เปตรอฟสกีจึงเดินทางกลับมาศึกษาคณิตศาสตร์ที่มหาวิทยาลัยมอสโก เปตรอฟสกีเป็นลูกศิษย์ของดมีตรี เอโกรอฟ และมีลูกศิษย์ 11 คน โดยลูกศิษย์คนสำคัญได้แก่โอลกา เลดืยเจนสกายา, เยฟเกนี ลันดิส, โอลกา โอเลย์นิค, เซียร์เกย์ โกดูนอฟ และอะเลคเซย์ ฟีลิปปอฟ
หลังจบการศึกษา เปตรอฟสกีเริ่มต้นสอนหนังสือที่มหาวิทยาลัยเดิมตั้งแต่ ค.ศ. 1929 และได้รับตำแหน่งศาสตราจารย์ใน ค.ศ. 1933 นอกจากนี้ยังสอนที่สถาบันอื่นอีกสองสถาบันในรัสเซียได้แก่และ เขายังเป็นสมาชิกของตั้งแต่ ค.ศ. 1946 ได้รับสองครั้งได้แก่ ค.ศ. 1946 จากผลงานด้านสมการเชิงอนุพันธ์ และค.ศ. 1952 จากการเขียนตำราคณิตศาสตร์ และได้รับรางวัล ใน ค.ศ. 1969 เปตรอฟสกีดำรงตำแหน่งอธิการบดีมหาวิทยาลัยมอสโก ตั้งแต่ ค.ศ. 1951–1973 และดำรงตำแหน่งประธานที่กรุงมอสโก ใน ค.ศ. 1966 
เปตรอฟสกีเสียชีวิตเมื่อวันที่ 15 มกราคม ค.ศ. 1973 ก่อนวันเกิดครบรอบอายุ 72 ปีของเขาเพียง 3 วัน
รีการ์ดู ซังตุส

รีการ์ดู เอ็งรีกี ดา ซิลวา ดุส ซังตุส (13 กุมภาพันธ์ ค.ศ. 1987) เป็นอดีตนักฟุตบอลชาวบราซิล
สโมสรอาชีพ.
ซังตุสเดินทางมายังสวีเดนและเริ่มเล่นให้กับใน ค.ศ. 2007 ต่อมาในฤดูกาลถัดมา เขาถูกปล่อยยืมตัวให้กับ ซึ่งเขาได้กลายเป็นผู้ทำประตูสูงสุดของสโมสรประจำฤดูกาล ซังตุสกลับสู่กัลมาร์อีกครั้งหลังจากที่สโมสรไม่สามารถป้องกันตำแหน่งชนะเลิศในลีกได้สำเร็จ และในอีกสองฤดูกาลถัดมา ซังตุสได้เลื่อนมาเล่นให้กับทีมชุดใหญ่
ในเดือนสิงหาคม ค.ศ. 2012 ซังตุสได้เข้าร่วม สโมสรในนอร์เวย์ ต่อมาในวันที่ 15 ธันวาคม ค.ศ. 2014 ซังตุสย้ายไปในไชนีสซูเปอร์ลีก
นับตั้งแต่ ค.ศ. 2016 ซังตุสเล่นให้กับเซเรซโซ โอซากะ ในเจลีกของญี่ปุ่น
คิม พย็อง-แร

คิม พย็อง-แร (ฮันกึล: 김평래; 9 พฤศจิกายน ค.ศ. 1987 —) เป็นนักฟุตบอลชาวเกาหลีใต้ เล่นตำแหน่งกองกลาง
สโมสรอาชีพ.
พย็อง-แร เริ่มต้นอาชีพกับเมทาลูห์ ซาปอริซยา ในยูเครนเนียนพรีเมียร์ลีก เขาได้ลงเล่นนัดแรกให้กับสโมสรเมื่อวันที่ 2 สิงหาคม ค.ศ. 2009 ในนัดที่พบกับอิลลิชิเว็ตส์ โดยลงเล่นเป็นตัวสำรองในนาทีที่ 65
ยูฟ่าซูเปอร์คัพ 2019

ยูฟ่าซูเปอร์คัพ เป็นการแข่งขันยูฟ่าซูเปอร์คัพ ครั้งที่ 44 ซึ่งเป็นการแข่งขันฟุตบอลประจำปีที่จัดขึ้นโดยยูฟ่า โดยจะเป็นนัดการแข่งขันระหว่างสโมสรที่ชนะเลิศยูฟ่าแชมเปียนส์ลีก กับ สโมสรที่ชนะเลิศยูฟ่ายูโรปาลีก โดยในปีนี้เป็นการแข่งขันระหว่างสโมสรจากอังกฤษ ระหว่าง ลิเวอร์พูล สโมสรชนะเลิศยูฟ่าแชมเปียนส์ลีก ฤดูกาล 2018–19 กับ เชลซี สโมสรชนะเลิศยูฟ่ายูโรปาลีก ฤดูกาล 2018–19 โดยจะทำการแข่งขันที่โวดาโฟนพาร์ก ในวันที่ 14 สิงหาคม พ.ศ. 2562 ซึ่งการแข่งขันนี้เป็นครั้งแรกที่สโมสรจากประเทศอังกฤษพบกันในการแข่งขันยูฟ่าซูเปอร์คัพ และเป็นครั้งที่ 8 ที่สโมสรจากประเทศเดียวกันพบกันเองในการแข่งขันนี้
ระบบผู้ช่วยผู้ตัดสินวิดีโอ (VAR) จะใช้ในการแข่งขันนี้
สนามแข่งขัน.
เป็นการแข่งขันยูฟ่าซูเปอร์คัพที่จัดขึ้นที่ประเทศตุรกี และเป็นการแข่งขันระดับสโมสรที่จัดขึ้นขึ้นโดยยูฟ่าครั้งที่ 3 ที่จัดขึ้นที่ประเทศนี้ หลังจาก ยูฟ่าแชมเปียนส์ลีก นัดชิงชนะเลิศ 2005 ที่ สนามกีฬาโอลิมปิกอาทาทืร์ค และ ยูฟ่าคัพ นัดชิงชนะเลิศ 2009 ที่ ซูครูซาราคอกลูสเตเดียม ซึ่งทั้งหมดจัดขึ้นที่ อิสตันบูล
โดยครั้งนี้จะขึ้นที่สนามเหย้าของเบชิกทัช ซึ่งตามกฎของยูฟ่าไม่อนุญาตให้ใช้ชื่อผู้สนับสนุนของสนาม ทำให้ต้องใช้ชื่อ เบชิกทัชพาร์ก ในการแข่งขันยูฟ่า
การคัดเลือกเจ้าภาพ.
มีการเปิดให้เสนอชื่อเจ้าภาพในวันที่ 9 ธันวาคม พ.ศ. 2559 โดยเป็นครั้งแรกที่ยูฟ่าทำการคัดเลือกสนามในนัดชิงชนะเลิศของทั้ง ยูฟ่าแชมเปียนส์ลีก, ยูฟ่ายูโรปาลีก, ยูฟ่าวีเมนส์แชมเปียนส์ลีก และ ยูฟ่าซูเปอร์คัพ พร้อมกัน 
ต่อมา ยูฟ่าได้ประกาศ 9 สมาคมที่ได้รับการคัดเลือกในวันที่ 3 กุมภาพันธ์ พ.ศ. 2560 และได้ยืนยันการเสนอชื่อสนามแข่งขันจาก 7 สมาคม อีกครั้งในวันที่ 7 มิถุนายน พ.ศ. 2560
สมาคมที่ให้ความสนใจที่จะเป็นเจ้าภาพ แต่ไม่ได้เสนอชื่อ:
โวดาโฟนพาร์ก ได้รับคัดเลือกให้เป็นสนามแข่งขันจากคณะกรรมการยูฟ่าในวันที่ 20 กันยายน พ.ศ. 2560
นัด.
ผู้ตัดสิน.
เมื่อวันที่ 2 สิงหาคม พ.ศ. 2562, ยูฟ่าได้ประกาศออกมาว่า สเตฟานี ฟรัปปาร์ ของฝรั่งเศสได้ทำหน้าที่ตัดสินในนัดนี้, กลายเป็นผู้หญิงคนแรกสู่การเป็นผู้ตัดสินนัดชิงชนะเลิศของการแข่งขันยูฟ่าทีมชาย. ฟรัปปาร์ได้รับการเสนอชื่อให้เป็น ผู้ตัดสินฟีฟ่า นับตั้งแต่ปี ค.ศ. 2009
รายละเอียด.
<onlyinclude></onlyinclude>
สถิติ.
<templatestyles src="Col-begin/styles.css"/>
เมารู ฌอบ ปงชิส ฌูนีโยร์

เมารู ฌอบ ปงชิส ฌูนีโยร์ (10 ธันวาคม ค.ศ. 1989 —) หรือ เมารีญู  เป็นนักฟุตบอลชาวบราซิล เล่นตำแหน่งกองหน้า โดยเคยมาเล่นให้กับพีที ประจวบ 2 ครั้งในปี ค.ศ. 2019 และ ค.ศ. 2022
สโมสรอาชีพ.
ในวันที่ 24 มิถุนายน ค.ศ. 2019 เมาริญญูได้ย้ายมาพีที ประจวบ ในไทยลีก
อเล็กซานเดอร์ เฟรเซอร์ ลอร์ดที่ 20 แห่งซอลเทิน

อเล็กซานเดอร์ เฟรเซอร์ ลอร์ดที่ 20 แห่งซอลเทิน  เกิดเมื่อวันที่ 3 มีนาคม 2429 เป็นบุตรชายของ อเล็กซานเดอร์ เฟรเซอร์ ลอร์ดที่ 19 แห่งซอลเทิน และ แมรี เฮเลนา กราสเตน-บิลลิว เมือ่แรกเกิดดำรงตำแหน่งที่ มาสเตอร์แห่งซอลเทิน จนกระทั่งปี 2476 ได้กลายเป็น ลอร์ดที่ 20 แห่งซอลเทิน โดยเขาได้รับการศึกษาที่วิทยาลัยอีตัน และ นิว คอร์เกรท อ๊อกฟอร์ด จนเมื่อเกิดสงครามโลกครั้งที่หนึ่ง เขาถูกจับกุมตัวจากการเป็นเชลย 
อเล็กซานเดอร์ เฟรเซอร์ ลอร์ดที่ 20 แห่งซอลเทิน สมรสกับ โดโรธี แกรดีน เวลบี เมื่อวันที่ 8 มิถุนายน 2463 มีบุตร 2 คน คือ
เมื่อปี 2487 บุตรชายคนโตของเขาได้ถึงแก่กรรมลงในสงครามโลกครั้งที่สอง ทำให้ตำแหน่งของเขาตกไปเป็นของลูกสาวคนสุดท้องคือ ฟลอรา เฟรเซอร์ เลดีที่ 21 แห่งซอลเทิน
อเล็กซานเดอร์ เฟรเซอร์ ลอร์ดที่ 20 แห่งซอลเทิน ถึงแก่กรรมลงเมื่อวันที่ 31 สิงหาคม 2522 สิริอายุรวม 93 ปี
ยูกิ บัมบะ

ยูกิ บัมบะ (2 สิงหาคม ค.ศ. 1986 —) เป็นนักฟุตบอลชาวญี่ปุ่นเล่นตำแหน่งกองกลาง บัมบะเป็นนักฟุตบอลต่างชาติที่เคยเล่นให้กับหลายสโมสรในประเทศไทย
 "ณ วันที่ 5 ธันวาคม ค.ศ. 2018"
สถิติอาชีพ.
<templatestyles src="Reflist/styles.css" />
โลเซมี การาบูเอ

โลเซมี การาบูเอ (18 มีนาคม ค.ศ. 1988 —) เป็นนักฟุตบอลชาวโกตดิวัวร์ ปัจจุบันเล่นตำแหน่งกองกลางให้กับ สโมสรฟุตบอลขอนแก่น ยูไนเต็ด ในไทยลีก เขามีสิทธิ์ติดทีมชาติได้ทั้งโกตดิวัวร์และฝรั่งเศส
สโมสรอาชีพ.
การาบูเอเริ่มต้นกับทีมเยาวชนของออแล็งปิกลียอแน โดยเขาได้เล่นร่วมกับนักฟุตบอลสมัครเล่น ต่อมาหลังจากจบฤดูกาล 2007–08 เขาได้ย้ายไปเซอด็อง สโมสรในภูมิภาคอาร์แดน เขาลงเล่นฟุตบอลอาชีพนัดแรกเมื่อวันที่ 29 สิงหาคม ค.ศ. 2008 ในการแข่งขันลีกเดอ นัดที่พบกับแก็งก็อง โดยลงมาเป็นตัวสำรองและมีเวลาเล่น 35 นาที ผลจบลงด้วยการเสมอ 1–1 การาบูเอได้ลงเล่นเป็นตัวจริงอยู่ประมาณห้านัด ก่อนที่จะถูกลดเป็นตัวสำรองในหลายนัดถัดมา
หลังจากที่เขาหมดสัญญากับทรัว การาบูเอก็มีข่าวเชื่อมโยงกับ สโมสรในตุรกี
ลูกทุ่งไอดอล

ลูกทุ่งไอดอล เป็นรายการเรียลลิตีโชว์ประกวดร้องเพลงลูกทุ่ง เพื่อค้นหาศิลปินลูกทุ่งมืออาชีพคนใหม่ของวงการ ผลิตโดย เซ้นส์ เอนเตอร์เทนเมนท์ ออกอากาศวันอาทิตย์ เวลา 12:30 น. - 14:00 น. ทางช่อง 7HD
รูปแบบรายการ.
เป็นการแข่งขันประกวดร้องเพลง จากผู้เข้าแข่งขัน 100 คน (ฤดูกาลที่ 4 มี 80 คน) จะต้องพิสูจน์ความสามารถของตนเองด้วยบททดสอบต่าง ๆ จากทางรายการ โดยจะคัดเลือกจนกระทั่งได้ผู้เข้าแข่งขันที่จะมีซิงเกิลเพลงเป็นของตนเองตามจำนวนที่รายการกำหนด และผู้ชนะจะได้รับตำแหน่งสุดยอดลูกทุ่งไอดอล พร้อมรับเงินรางวัล 1,000,000 บาท และถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ฤดูกาลที่ 1-3) หรือ 500,000 บาท (ออลสตาร์, ฤดูกาลที่ 4)
กระแสตอบรับ.
รายการลูกทุ่งไอดอลได้รับกระแสตอบรับในแง่ลบอยู่ระดับหนึ่งในช่วงก่อนเริ่มออกอากาศฤดูกาลที่ 1 เนื่องจากหลังปล่อยมิวสิกวิดีโอของเพลงประจำรายการในฤดูกาลที่ 1 ไป ก็ได้มีการกล่าวหาว่ารูปแบบรายการได้ลอกเลียนแบบมาจากรายการโปรดิวซ์ 101 และไม่ได้ซื้อลิขสิทธิ์จากเอ็มเน็ต แต่หลังถ่ายทำรายการเทปแรกเสร็จสิ้น ทางเซ้นส์ เอนเตอร์เทนเมนท์ ได้แถลงปฏิเสธข้อกล่าวหาดังกล่าว แต่ได้ลบมิวสิกวิดีโอที่เป็นต้นปัญหาออก และเตรียมดำเนินการฟ้องร้องผู้กล่าวหาในประเด็นดังกล่าวทุกคนในข้อหาหมิ่นประมาทภายใน 48 ชั่วโมงหลังการแถลงข่าว
ลิซา แอนน์

ลิซา แอนน์ คอร์โปร่า(เกิดวันที่ 9 พฤษภาคม ค.ศ. 1972)(เป็นที่รู้จักอย่างมืออาชีพคือ ลิซา แอน)เป็นนักแสดงหญิงภาพยนตร์ลามกชาวอเมริกันและนักจัดรายการวิทยุ เธอยังได้ทำงานเป็นผู้อำนวยการสร้างและเอเย่นต์ทาเลนท์(Talent agent) เธอได้ถูกกล่าวถึงบทบาทแสดงของเธอสำหรับการล้อเลียนแก่อดีตผู้ว่าการรัฐอะแลสกา แซราห์ เพลิน ที่อยู่ในภาพยนตร์ลามกถึงหกเรื่อง เธอได้เป็นสมาชิกของหอเกียรติคุณของรางวัลเอวีเอ็น(AVN), เอ็กซ์อาร์ซีโอ(XRCO) และ Urban X
เอซา อากิระ

เอซา อากิระ (เกิดวันที่ 3 มกราคม ค.ศ. 1986) เป็นนักแสดงหญิงภาพยนตร์ลามกชาวอเมริกันและเป็นผู้อำนาวยการสร้างภาพยนตร์สำหรับผู้ใหญ่อากิระได้ปรากฏในภาพยนตร์ลามกกว่า 505 เรื่องในช่วงเดือนพฤษภาคม ค.ศ. 2016 ในปี ค.ศ. 2013 เธอได้กลายเป็นชาวเอเชียคนที่สองที่ได้รับรางวัลชนะเลิศนักแสดงหญิงที่ยอดเยี่ยมแห่งปีของเอวีเอ็น
จูเลีย แอนน์

จูเลีย แอนน์(เกิดวันที่ 8 ตุลาคม ค.ศ. 1969) เป็นนามแฝงของนักแสดงหญิงภาพยนตร์ลามกชาวอเมริกัน และนักระบำเปลื้องผ้า เธอเป็นสมาชิกของหอเกียรติคุณของรางวัลเอวีเอ็นและหอเกียรติคุณของรางวัล XRCO
ซานะ มินาโตซากิ

ซานะ มินาโตซากิ (; โรมาจิ: "Minatozaki Sana"; เกิด 29 ธันวาคม ค.ศ. 1996) หรือที่รู้จักกันในชื่อ ซานะ (เกาหลี: 사나; ญี่ปุ่น: サナ) เป็นนักร้องชาวญี่ปุ่นที่อาศัยอยู่ในเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์ และสมาชิกของหน่วยย่อยมิซาโมะ
ชีวิตในวัยเด็ก.
ซานะ เกิดเมื่อวันที่ 29 ธันวาคม 1996 ใน แขวงเท็นโนจิ โอซากะ ประเทศญี่ปุ่น เธอได้รับการแต่งตั้งที่จะเปิดตัวใน 6 mix พร้อมกับเพื่อนร่วมกลุ่ม อิม นา-ย็อน, จองย็อน และ พัก จี-ฮโย ก่อนที่จะมีการแข่งขันใน SIXTEEN 
อาชีพ.
ซานะเริ่มสนใจเคป๊อปเป็นครั้งแรกเนื่องจากความนิยมของเกิลส์เจเนอเรชันและคาราเพิ่มขึ้นในญี่ปุ่น ในปีสุดท้ายของโรงเรียนมัธยมเธอถูกเจวายพีเอนเตอร์เทนเมนต์ ทาบทามและถูกคัดเลือกเมื่อวันที่ 13 เมษายน 2012 เธอคัดเลือกในการคัดเลือก เจวายพีที่ญี่ปุ่นและเข้าร่วมโครงการฝึกงานที่เกาหลีใต้เมื่อวันที่ 2 มกราคม 2014
ในช่วงก่อนการเปลี่ยนแปลงของญี่ปุ่นจากยุคเฮเซ เป็นยุคเรวะในวันที่ 1 พฤษภาคม 2019 ซานะโพสต์ข้อความ ในอินสตาแกรม ของทไวซ์ ที่กล่าวคำอำลากับยุคที่เธอเกิดมาและต้อนรับคนยุคต่อไป:
"ในฐานะคนที่เกิดในยุคนี้ฉันรู้สึกเศร้าที่ เฮเซ กำลังจะตาย แต่ฉันอยากจะพูดว่า 'ขอบคุณในความเหนื่อย' (ทำงานได้ดีมาก) ในยุคนี้ !!!"
เนื่องจากยุคญี่ปุ่นได้รับการตั้งชื่อตามจักรพรรดิที่ครองราชย์ความคิดเห็นของซานะ ดึงดูดการวิพากษ์วิจารณ์ออนไลน์จากผู้ที่เห็นว่าพวกเขาขาดความอ่อนไหวต่อบ้านบุญธรรมของเธอตามแนวคิดของจักรพรรดิญี่ปุ่นที่เรียกว่า "ราชา" โดยชาวเกาหลี จิตใจจากจักรวรรดิญี่ปุ่นและประวัติศาสตร์ของการปกครองอาณานิคมของญี่ปุ่น-เกาหลีในทางกลับกันแฟน ๆ ของเธอบางคนปกป้องเธอในฐานะที่มีคนแสดงความคิดเห็นเกี่ยวกับเหตุการณ์ปัจจุบันโดยไม่มีการอ้างอิงถึงอดีตที่เป็นที่ถกเถียงกัน
ผลงานเพลง.
เครดิต.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
โซโรนบัย เจนเบกัฟ

โซโรนบัย ชารีโปวิช เจนเบกัฟ  เป็นนักการเมืองชาวคีร์กีซซึ่งดำรงตำแหน่งประธานาธิบดีคีร์กีซสถานตั้งแต่ปี พ.ศ. 2560 ถึง พ.ศ. 2563 เขายังเป็นนายกรัฐมนตรีคีร์กีซสถานระหว่างเดือนเมษายน พ.ศ. 2559 ถึงเดือนสิงหาคม พ.ศ. 2560
เอาโทบานหมายเลข 8

เอาโทบานหมายเลข 8  หรือย่อว่า A8 เป็นหนึ่งในทางหลวงเอาโทบานของประเทศเยอรมนี มีระยะทาง 497 กิโลเมตร เชื่อมประเทศลักเซมเบิร์กกับรัฐซัลทซ์บวร์คของประเทศออสเตรีย ระหว่างเส้นทางพากผ่านเมืองสำคัญอย่างคาลส์รูเออ, ฟอทซ์ไฮม์, ตอนใต้ของชตุทการ์ท, เอาคส์บวร์ค, มิวนิก และซัลทซ์บวร์ค ถือเป็นถนนสายสำคัญที่สุดที่เชื่อมฝั่งตะวันตก-ตะวันออกในภาคใต้ของเยอรมนี
เอาโทบานหมายเลข 8 เป็นเอาโทบานสายแรก ๆ ของประเทศเยอรมนี การก่อสร้างเริ่มขึ้นในเดือนมีนาคม ค.ศ. 1934 ในสมัยนาซีเยอรมนี โดยใช้ชื่อว่า "ไรชส์เอาโทบาน"  ในช่วงแรกนี้ก่อสร้างเพียงช่วงเมืองคาลส์รูเออกับเมืองซัลทซ์บวร์ค มีทางวิ่งขนาด 2+2 ช่องจราจรแบบไม่มีทางบริการฉุกเฉินและมีโค้งรัศมีแคบ ต่อมาหลังสงครามโลกครั้งที่สองจึงมีการก่อสร้างส่วนต่อขยายไปยังเมืองอื่น ๆ 
ในปัจจุบัน แม้ส่วนใหญ่ของเส้นทางถูกอัพเกรดเป็นมาตรฐานใหม่ 3+3 ช่องจราจรพร้อมระบบอำนวยความปลอดภัยครบครัน แต่บางช่วงยังคงเป็นทางวิ่ง 2+2 ช่องจราจรแบบไม่มีทางบริการฉุกเฉินเหมือนกับก่อนสมัยสงครามโลก ทำให้ A8 กลายเป็นหนึ่งในเอาโทบานที่หนาแน่นและอันตรายที่สุดในเยอรมนี โดยเฉพาะช่วงที่ผ่านป่าดำและทิวเขาแอลป์ชวาเบิน
พันวา พรหมเทพ

พันวา พรหมเทพ (อังกฤษ: Panwa Promtep) (ชื่อเล่น: ตะวัน) หรือเป็นที่รู้จักในนาม ตะวัน พันวา (Tawan Panwa) เป็นศิลปินชาวไทย กำลังศึกษาอยู่ที่ Johnhs Hopkins University เป็นที่รู้จักในฐานะนักแสดงละครเวทีรุ่นใหม่
ประวัติ.
ตะวัน เริ่มต้นการฝึกฝนเรียนร้องเพลงในปี 2557 กับ กบ เสาวนิตย์ และในปี 2558 ตะวันได้เข้าร่วมแข่งขันในรายการ The Voice Kids Thailand ซีซั่นที่ 3 โดยได้อยู่ในทีมของโค้ชสุเมธแอนด์เดอะปั๋ง ทำให้เป็นที่รู้จักมากขึ้น ต่อมาในปี  2561 ตะวันได้เข้าร่วมประกวดเวที  Hotwave Music Awards 2018 ร่วมกับเพื่อน ๆ ชั้น ม.5 จากโรงเรียนสาธิตมหาวิทยาลัยศรีนครินทรวิโรฒ ปทุมวัน โดยใช้ชื่อวงว่า HTML  โดยตะวันทำหน้าที่เป็นนักร้องนำ " "และในปีเดียวกัน ตะวันได้ออดิชั่นเพื่อแสดงในละครเวที เรื่อง แฟนจ๋า เดอะมิวสิคัล ซึ่งผลปรากฏว่า ตะวัน ได้รับบทเป็น ซี ในวัยเด็ก ซึ่งถือเป็นผลงานแรกในฐานะนักแสดงละครเวที